**Návrh**

**ZÁKON**

z .............2023,

**ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov a ktorým sa dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov**

 Národná rada Slovenskej republiky sa uzniesla na tomto zákone:

**Čl. I**

Zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení zákona č. 397/2011 Z. z., zákona č. 547/2011 Z. z., zákona č. 340/2012 Z. z., zákona č. 177/2018 Z. z., zákona č. 264/2022 Z. z. a zákona č. 59/2023 Z. z. sa mení a dopĺňa takto:

1. V § 5 sa odsek 1 dopĺňa písmenom v), ktoré znie:

„v) podpora a rozvoj kultúrneho a kreatívneho priemyslu najmä v oblasti tvorby programov, digitálneho a multimediálneho obsahu, vysielania programovej služby, poskytovania audiovizuálnej mediálnej služby na požiadanie a poskytovania digitálneho a multimediálneho obsahu.“.

1. V § 8 ods. 1 sa vypúšťa písmeno i).

Doterajšie písmená j) až p) sa označujú ako písmená i) až o).

1. V § 8 ods. 1 písm. i) sa slová „písm. f)“ nahrádzajú slovami „písm. c)“,  slová „písm. g)“ sa nahrádzajú slovami „písm. d)“ a  slová „písm. h)“ sa nahrádzajú slovami „písm. e)“.
2. V § 8 ods. 1 písm. j) sa slová „Rady pre vysielanie a retransmisiu o uložení sankcie za porušenie povinností uložených osobitnými predpismi,17)“ nahrádzajú slovami „Rady pre mediálne služby o uložení sankcie za porušenie povinností uložených osobitnými predpismi,17)“.

 Poznámka pod čiarou k odkazu 17 znie:

„17) Napríklad zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov, zákon č. 264/2022 Z. z. v znení zákona č. 351/2022 Z. z.“.

1. V § 10 ods. 3 písmeno g) znie:

„g) člena Rady pre mediálne služby, 27)“.

Poznámka pod čiarou k odkazu 27 znie:

„27) § 109 zákona č. 264/2022 Z. z. v znení zákona č. 351/2022 Z. z.“.

1. V § 15 ods. 3 sa vypúšťajú písmená b) až d).

Doterajšie písmená e) až i) sa označujú ako písmená b) až f).

1. V § 15 ods. 3 písm. f) sa slová „písm. f) a m)“ nahrádzajú slovami „písm. f) a l)“.
2. V § 18 ods. 4 písm. b) sa slová „Radou pre vysielanie a retransmisiu“ nahrádzajú slovami „Radou pre mediálne služby“.

1. V § 18 ods. 4 písm. c) sa slová „písm. e)“ nahrádzajú slovami „písm. b)“,  slová „písm. h)“ sa nahrádzajú slovami „písm. e)“ a  slová „písm. i)“ sa nahrádzajú slovami „písm. f)“.
2. V § 18 ods. 4 písm. d) sa slová „písm. f)“ nahrádzajú slovami „písm. c)“.
3. V § 18 ods. 4 písm. f) sa slová „písm. e)“ nahrádzajú slovami „písm. b)“.
4. V § 19 ods. 6 sa vypúšťajú slová „a b)“.
5. V § 19 ods. 13 písm. c) sa vypúšťajú slová „s osobitnou pozornosťou venovanou hospodáreniu Rozhlasu a televízie Slovenska s finančnými prostriedkami poskytnutými na základe zmluvy so štátom“.
6. V § 19 ods. 13 písmeno d) znie:

„d) výrok zo správy audítora týkajúci sa overenia súladu nákladov a výdavkov vynaložených z nárokovateľného príspevku zo štátneho rozpočtu (ďalej len „nárokovateľný príspevok“) s účelom podľa § 21 ods. 1 a zhrnutie záverov tejto audítorskej správy,“.

1. V § 20 ods. 1 písmeno a) znie:

„a) nárokovateľný príspevok podľa § 21,“.

Poznámka pod čiarou k odkazu 49 sa vypúšťa.

1. V § 20 ods. 1 sa vypúšťa písmeno b).

Doterajšie písmená c) až j) sa označujú ako písmená b) až i).

1. V § 20 ods. 1 písm. i) sa slová „a) až i)“ nahrádzajú slovami „a) až h)“.
2. § 21 vrátane nadpisu znie:

„§ 21

Nárokovateľný príspevok

1. Nárokovateľný príspevok je určený na finančné zabezpečenie hlavnej činnosti Rozhlasu a televízie Slovenska.
2. Nárokovateľný príspevok poskytuje každoročne Ministerstvo financií Slovenskej republiky (ďalej len „ministerstvo financií“) z rozpočtovej kapitoly všeobecná pokladničná správa v sume rovnajúcej sa 0,17 % z hrubého domáceho produktu Slovenskej republiky vyjadreného v bežných cenách za kalendárny rok, ktorý dva roky predchádza kalendárnemu roku, na ktorý sa nárokovateľný príspevok poskytuje. Ak je nárokovateľný príspevok na príslušný kalendárny rok určený podľa prvej vety nižší ako nárokovateľný príspevok poskytnutý za predchádzajúci kalendárny rok, poskytne sa nárokovateľný príspevok najmenej v sume nárokovateľného príspevku za tento predchádzajúci kalendárny rok. Vzorec na výpočet nárokovateľného príspevku je uvedený v prílohe.
3. Nárokovateľný príspevok sa poskytuje na úhradu nákladov alebo  výdavkov vynaložených na zabezpečenie hlavnej činnosti Rozhlasu a televízie Slovenska v kalendárnom roku, na ktorý sa nárokovateľný príspevok poskytuje alebo v nasledujúcich rokoch.
4. Nárokovateľný príspevok sa poskytuje v celej sume bezhotovostne na účet Rozhlasu a televízie Slovenska do 31. januára kalendárneho roka, na ktorý sa nárokovateľný príspevok poskytuje.
5. Náklady a výdavky vynaložené na zabezpečenie hlavnej činnosti Rozhlasu a televízie Slovenska uhradené z nárokovateľného príspevku sa sledujú oddelene od iných nákladov a výdavkov.
6. Za § 27a sa vkladá § 27b, ktorý vrátane nadpisu znie:

„§ 27b

Prechodné ustanovenia k úpravám účinným od 30. júna 2023

1. Výber a vymáhanie úhrady za služby verejnosti poskytované Rozhlasom a televíziou Slovenska v oblasti rozhlasového vysielania a televízneho vysielania (ďalej len „úhrada“), ktorú bol platiteľ úhrady podľa zákona č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov v znení účinnom k 29. júnu 2023 povinný zaplatiť do 30. júna 2023, ako aj vymáhanie iných pohľadávok, ktoré vznikli na základe nezaplatenia tejto úhrady, vykonáva od 30. júna 2023 Rozhlas a televízia Slovenska podľa zákona č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení účinnom do 29. júna 2023; takto vybraté a vymožené úhrady, ako aj vymožené iné pohľadávky sú príjmom Rozhlasu a televízie Slovenska a sú určené na finančné zabezpečenie hlavnej činnosti Rozhlasu a televízie Slovenska.
2. Účinnosť zmluvy o zabezpečení služieb verejnosti v oblasti rozhlasového vysielania a televízneho vysielania na roky 2023 až 2027 uzatvorenej podľa § 21 v znení účinnom do 29. júna 2023 vrátane jej dodatku na rok 2023 skončí 31. decembra 2023; príspevok zo štátneho rozpočtu určený na uskutočnenie programov vo verejnom záujme, na uskutočnenie účelových investičných projektov a na úhradu výdavkov na zabezpečenie vysielania do zahraničia dohodnutý v týchto zmluvných dokumentoch na rok 2023 sa poskytuje v plnej výške.
3. Suma nárokovateľného príspevku na rozpočtový rok 2023 je najmenej 41 500 000 eur a ministerstvo financií ho poskytne z rozpočtovej kapitoly všeobecná pokladničná správa v celej sume bezhotovostne na účet Rozhlasu a televízie Slovenska do 31. júla 2023.“.
4. § 28 sa dopĺňa tretím bodom a štvrtým bodom, ktoré znejú:

„3. čl. I zákona č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení zákona č. 373/2013 Z. z., zákona č. 125/2016 Z. z., zákona č. 221/2019 Z. z., zákona č. 314/2019 Z. z. a zákona č. 126/2021 Z. z.,

4. čl. IV body 1 a 3 až 5 zákona č. 59/2023 Z. z., ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o zmene a doplnení niektorých zákonov.“.

1. Zákon sa dopĺňa prílohou, ktorá vrátane nadpisu znie:

„Príloha k zákonu č. .../2023 Z. z.

**Vzorec na výpočet nárokovateľného príspevku**

Pt = HDPt-2 \* PPŠt,

pričom platí podmienka Pt ≥ Pt-1, kde

Pt je nárokovateľný príspevok na príslušný rozpočtovaný rok (t), na ktorý sa nárokovateľný príspevok určuje,

HDPt-2 je ročný hrubý domáci produkt Slovenskej republiky vyjadrený v bežných cenách, zistený Štatistickým úradom Slovenskej republiky, ktorý dva roky predchádza príslušnému rozpočtovanému roku, na ktorý sa nárokovateľný príspevok určuje,

PPŠt je podiel nárokovateľného príspevku rovný 0,17 percentám, pričom do vzorca sa vkladá percento v tvare koeficientu, teda v tvare, ktorý sa získa podelením percentuálneho tvaru číslom 100 (t. j. 0,17 % je potrebné do vzorca vložiť v tvare 0,0017),

Pt-1 je nárokovateľný príspevok, ktorý bol poskytnutý v roku, ktorý jeden rok predchádza príslušnému rozpočtovanému roku, na ktorý sa nárokovateľný príspevok určuje.“.

**Čl. II**

Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení zákona č. 177/2018 Z. z., zákona č. 372/2018 Z. z., zákona č. 368/2021 Z. z., zákona č. 39/2022 Z. z. a zákona č. 121/2022 Z. z. sa mení a dopĺňa takto:

1. V § 19 ods. 3 písm. a) sa za slová „obrany Slovenskej republiky“ vkladá čiarka a slová „Rozhlas a televízia Slovenska“.
2. V § 19 ods. 6 sa za slovami „informačnej služby“ spojka „a“ nahrádza čiarkou a na konci sa pripájajú tieto slová: „a Rozhlasu a televízie Slovenska“.

**Čl. III**

Tento zákon nadobúda účinnosť 30. júna 2023.